BRS चीफ के काफिले में 600 वाहन, जगह-जगह भारी स्वागत
तेलंगाना की मुख्यमंत्री व भारत राष्ट्र समिति (BRS) के मुखिया के. चंद्रशेखर राव आज सोमवार को महाराष्ट्र के सोलापुर के लिए रवाना हुए। पूरे लाव-लश्कर के साथ निकले सीएम के. चंद्रशेखर राव के काफिले में करीब 600 वाहन शामिल है।Telangana CM K Chandrasekhar Rao Maharashtra (Solapur) Visit Schedule Update -
तेलंगाना के मुख्यमंत्री व भारत राष्ट्र समिति (BRS) के मुखिया के चंद्रशेखर राव सोमवार को महाराष्ट्र के सोलापुर के लिए रवाना हुए। पूरे लाव-लश्कर के साथ निकले चंद्रशेखर राव के काफिले में करीब 600 वाहन शामिल हैं। इनमें उनकी पार्टी के नेता, मंत्री, सांसद विधायक आदि सवार हैं। हैदराबाद के प्रगति भवन से सोलापुर के लिए शुरू हुई उनकी यात्रा रोड शो में बदल गई।
चंद्रशेखर की एक झलक पाने के लिए उनके समर्थक सड़कों पर उतर आए और फूल बरसाकर उनका स्वागत किया। समर्थक राव के समर्थन में नारीबाजी कर रहे थे। वे दो दिन महाराष्ट्र में रहेंगे। 
सीएम चंद्रशेखर राव ने पिछले कुछ महीनों में महाराष्ट्र के कई जिलों में बड़ी जनसभाएं की हैं। इन सभाओं में उन्होंने विकास का तेलंगाना मॉडल पेश किया। यही नहीं पिछले कुछ महीनों में महाराष्ट्र के कुछ नेताओं ने BRS का दामन भी थामा है। BRS सुप्रीमो ने हाल ही में महाराष्ट्र के विदर्भ क्षेत्र के नागपुर में एक पार्टी कार्यालय का उद्घाटन किया था। महाराष्ट्र में विस्तार की एक बड़ी कवायद में BRS सभी 288 विधानसभा क्षेत्रों में एक अभियान की योजना बना रही है।
पंढ़रपुर भी जाएंगे केसीआर
अपनी यात्रा के दौरान BRS चीफ संभवतः महाराष्ट्र के कई नेताओं के साथ-साथ तेलंगाना से पलायन करने वाले हथकरघा श्रमिकों के परिवारों से मुलाकात करेंगे।
मंगलवार की सुबह, केसीआर विशेष पूजा में भाग लेने के लिए उस्मानाबाद में प्रसिद्ध भगवान विट्ठल मंदिर और तुलजा भवानी अम्मावरु के दर्शन करने के लिए तीर्थनगरी पंढरपुर जाएंगे।
पिछले साल दिसंबर में तेलंगाना राष्ट्र समिति का नाम बदलकर भारत राष्ट्र समिति किए जाने के बाद से महाराष्ट्र केसीआर का मुख्य फोकस रहा है। मुख्यमंत्री ने विकास के अपने 'तेलंगाना मॉडल' पर प्रकाश डालते हुए पड़ोसी राज्यों में पांच सार्वजनिक बैठकों को संबोधित किया है।
महाराष्ट्र में पार्टी का विस्तार
19 मई को सार्वजनिक बैठक में उन्होंने पूरे महाराष्ट्र में BRS का विस्तार करने के लिए एक महीने के कार्यक्रम की घोषणा की। पार्टी नेताओं के लिए एक प्रशिक्षण शिविर का उद्घाटन करते हुए उन्होंने कहा था कि BRS 45 हजार से अधिक गांवों और नगर निकायों के 5,000 नगरपालिका वार्डों में विस्तार करने के लिए एक व्यापक अभियान चलाएगी। पिछले छह महीनों के दौरान महाराष्ट्र में राकांपा और अन्य दलों के कई कार्यकर्ता और नेता BRS​​​​​​​ में शामिल हुए हैं।